ગાંધીનગર : રાજયના નાયબ મુખ્યમંત્રી નીતિન પટેલે કહ્યું છે કે, ગુજરાત અર્બન હેલ્‍થ પ્રોજેકટ અંતર્ગત રાજયની નગરપાલિકાઓના અર્બન હેલ્‍થ સેન્‍ટર માટેની ફીમેલ હેલ્‍થ વર્કરની ભરતીથી નગરપાલિકા વિસ્‍તારોમાં આરોગ્‍ય સેવાઓ વધુ સુદૃઢ બનશે. તેમણે જણાવ્‍યું હતું કે, મુખ્‍યમંત્રી વિજય રૂપાણીના નેતૃત્‍વમાં વિવિધ ક્ષેત્રોમાં યુવાનોને રોજગારી આપીને દેશમાં ગુજરાત રાજય અગ્રેસર રહયું છે ત્‍યારે ગૌણ સેવા પસંદગી મંડળ દ્વારા પસંદગી કાર્યવાહી પૂર્ણ થતાં નગરપાલિકાઓના અર્બન હેલ્‍થ સેન્‍ટર ખાતે રાજય સરકારે ૪૮૯ ઉમેદવારોને સીધી ભરતીથી નિમણૂક આપવાનો નિર્ણય કર્યો છે.